CELEX: 62011TN0361
Language: fi
Date: 2011-07-06 00:00:00
Title: Asia T-361/11: Kanne 6.7.2011 — Hand Held Products v. SMHV — Orange Brand Services (DOLPHIN)

10.9.2011   
            
            
               FI
            
            
               Euroopan unionin virallinen lehti
            
            
               C 269/53
            
         Kanne 6.7.2011 — Hand Held Products v. SMHV — Orange Brand Services (DOLPHIN)
   (Asia T-361/11)
   2011/C 269/117
   Kannekirjelmän kieli: englanti
   
      Asianosaiset
   
   
      Kantaja: Hand Held Products, Inc. (Wilmington, Yhdysvallat) (edustajat: asianajaja J. Güell Serra ja asianajaja M. Curell Aguilà)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Orange Brand Services Ltd (Bristol, Yhdistynyt kuningaskunta)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan osittain sisämarkkinoiden harmonisointiviraston (tavaramerkit ja mallit) ensimmäisen valituslautakunnan asiassa R 1443/2010-1 6.4.2011 tekemän päätöksen ja hylkäämään yhteisön tavaramerkkiä koskevan hakemuksen nro 5046231 sekä
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Vastapuoli valituslautakunnassa
   
      Haettu yhteisön tavaramerkki: Sanamerkki DOLPHIN muun muassa luokkaan 9 kuuluville tavaroille — yhteisön tavaramerkkiä koskeva hakemus nro 5046231
   
      Sen tavaramerkki- tai merkkioikeuden haltija, johon väitemenettelyssä on vedottu: kantaja
   
      Tavaramerkki- tai merkkioikeus, johon väitemenettelyssä on vedottu: Yhteisön tavaramerkiksi numerolla 936229 rekisteröity sanamerkki DOLPHIN luokkaan 9 kuuluvia tavaroita varten
   
      Väiteosaston ratkaisu: Väite hyväksyttiin joidenkin riidanalaisten tavaroiden osalta
   
      Valituslautakunnan ratkaisu: Väiteosaston päätös kumottiin osittain
   
      Kanneperusteet: Neuvoston asetuksen N:o 207/2009 8 artiklan 1 kohdan b alakohdan rikkominen sillä perusteella, että valituslautakunta ei arvioinut merkityksellisiä tekijöitä kokonaisuutena, vaan hylkäsi väitteen vain sillä perusteella, että tavarat ovat erilaisia, todeten minimaalisia eroja tavaroiden välillä eikä antanut riittävää painoarvoa DOLPHIN-merkkien samuutta koskevalle vertailevalle analyysille.